གང་ལྟར།འདས་པའི་ཟླ༡༡རིང་།སྲིད་འཛིན་ཁྲོ་འབར་ལགས་ཀྱིས་དེང་ཐོག་གང་ཉིད་ཀྱིས་སྲིད་འཛིན་གདམ་རྩོད་སྐབས་མི་དམངས་ལ་ཁས་བླངས་བ་ཁག་རེ་རེ་བཞིན་ལག་ལེན་དུ་བསྟར་གྱིན་ཡོད་པས།ཁོང་ནི་ཁ་བཤད་དོན་ལ་གནས་པའི་སྐྱེས་མཆོག་ཅིག་ཡིན་པ་ཤེས་ཐུབ།དེ་མིན་རླབས་ཆེན་གྱི་ཨ་མེ་རི་ཀ་སླར་གསོ་བྱ་རྒྱུ་ནི་ཁོང་གི་དམིགས་ཡུལ་ཡིན་ཞིང་།སྤྱིར་བཏང་བཤད་ན་ཨ་མེ་རི་ཀ་ཉམས་དམས་སུ་སོང་ཡོད་མེད་ཀྱང་རྩོད་པའི་གནས་ཡིན་ན།སླར་གསོ་ཞེས་པ་གང་ནས་བཤད་དམ།ཡིན་ན་ཡང་།རང་ལ་དོ་མེད་ན་གཞན་ལ་གང་སྟེར་མི་ནུས་པ་ནང་བཞིན།རང་ཉིད་སྲ་ཏག་ཏག་ཅིག་བཟོས་རྗེས་ད་གཟོད་གཞན་ཕན་གྱི་ལས་དོན་སྒྲུབ་ཐུབ་པ་དང་།ཨ་རིས་མུ་མཐུད་ནས་འཛམ་གླིང་དབུ་ཁྲིད་དང་གོ་ལའི་ཉེན་རྟོག་པའི་གོ་ས་གློད་མི་འདོད་ན།མི་རྣམ་པས་ཡིད་སྨོན་ཤོར་སའི་རླབས་ཆེན་གྱི་ཨ་མེ་རི་ཀ་དེ་སླར་གསོ་བྱེད་རྒྱུ་ནི་ནོར་མེད་འཁྲུལ་མེད་ཀྱི་བྱ་བཞག་རླབས་པོ་ཆེ་དེ་ཡིན་པ་སྨོས་མ་དགོས་སོ།